Нас можа палохаць адзінота чалавека ў сьвеце, дзе на кожным кроку яго подсьцерагае грэх і нават небясьпека духоўнай альбо фізічнай сьмерці. У Сьвятым Пісьме мы чытаем, што калі Адом і Ева саграшылі, то адразу схаваліся ад Бога. І менавіта Бог першы іх шукае. Там, у райскім садзе, гучаць словы, скіраваныя да кожнага з нас: "Дзе ты, Адаме?" Бог шукае. Ен першы шукае і Каіна, калі пытаецца: "Што ж ты зрабіў?" Але калі ў Адома адкрыліся вочы на грэх, і ён прызнаўся ў ім, то сучасны чалавек часта зусім не саромеецца сваіх ўчынкаў.